Ieslodzījuma vietu pārvaldes

sarunu procedūras

**"Dārzeņu iegāde ar piegādi Latvijas ieslodzījuma vietām,**

**piemērojot zaļā publiskā iepirkuma kritērijus"**

(iepirkuma identifikācijas numurs IeVP 2019/47)

pamatojums

protokols Nr. 2019/47/1

Rīgā, 2019. gada 7. maijā

Ar Ieslodzījuma vietu pārvaldes (turpmāk – Pārvalde) priekšnieka 2018. gada 28. decembra rīkojumu Nr. 281 "Par iepirkumu komisijas izveidošanu" izveidotās Pārvaldes iepirkumu komisijas (turpmāk – Iepirkumu komisija) sarunu procedūras "Dārzeņu iegāde ar piegādi Latvijas ieslodzījuma vietām, piemērojot zaļā publiskā iepirkuma kritērijus" (iepirkuma identifikācijas numurs IeVP 2019/47) (turpmāk – Iepirkums) sēdē plkst. 9.00, Stabu ielā 89, Rīgā, 315. kabinetā, piedalās:

**Iepirkumu komisijas priekšsēdētājs:** Pārvaldes centrālā aparāta Iepirkumu un līgumu daļas vadītājs kapteinis Maksims Laškovs.

**Iepirkumu komisijas priekšsēdētāja vietnieks:** Pārvaldes centrālā aparāta Iepirkumu un līgumu daļas jurists Nauris Ozoliņš.

**Iepirkumu komisijas locekļi:**

Pārvaldes centrālā aparāta Tiesvedības daļas galvenā juriste kapteine Olga Sparāne;

Pārvaldes centrālā aparāta Projektu izstrādes daļas vecākā referente kapteine Una Zvaigzne;

Pārvaldes centrālā aparāta Finanšu vadības un kontroles daļas vecākā finanšu analītiķe majore Vera Stojanova.

Pārvaldes centrālā aparāta Apsardzes daļas vecākais inspektors kapteinis Igors Kafijatullovs.

**Protokolē:** Nauris Ozoliņš.

**Sēdi vada:** M. Laškovs.

**Sēdes gaita:**

Sarunu procedūras "Dārzeņu iegāde ar piegādi Latvijas ieslodzījuma vietām, piemērojot zaļā publiskā iepirkuma kritērijus" (iepirkuma identifikācijas numurs IeVP 2019/47) dokumentācijas izvērtēšana un apstiprināšana.

M. Laškovs ziņo, ka 2018. gada 19. decembrī starp Pārvaldi un SIA ''Sanitex'', reģ. Nr. 40003166842 (turpmāk – Pārdevējs) atklātā konkursa "Dārzeņu iegāde ar piegādi Latvijas ieslodzījuma vietām piemērojot zaļā publiskā iepirkuma kritērijus" (iepirkuma identifikācijas Nr. 2018/101) rezultātā tika noslēgts līgums Nr. 1/16/2018/368 "Dārzeņu iegāde ar piegādi Latvijas ieslodzījuma vietām piemērojot zaļā publiskā iepirkuma kritērijus"(turpmāk – Līgums).

Pārvaldē 2019. gada 12. martā tika saņemta Pārdevēja 2019. gada 12. marta vēstule par Līgumu, kurā tika norādīts, ka saistībā ar nepieredzēti slikto ražu Eiropā, Pārdevējs vairs nespēj piegādāt atbilstošas kvalitātes preci par iepirkumā norādītajām cenām. Pārdevējs norāda, ka pamatojoties uz Līguma 7.3. un 7.5. punktu pusēm savstarpēji vienojoties iespējams Līgumu grozīt, vai izbeigt, ja vienošanās ir pamatota ar objektīviem apsvērumiem.

Pārdevējs 2019. gada 22. martā, pēc Pārvaldes lūguma, atsūtīja papildu vēstuli, kurā tiek minēti apsvērumi Līguma izbeigšanai vai grozīšanai, klāt pievienojot SIA "Kerio" 2019. gada 11. februārī sūtīto vēstuli "Par straujo cenu pieaugumu''.

Pārvalde, lai pārliecinātos par to, ka Pārdevēja cenu pieaugums ir skaidrojams ar objektīviem apsvērumiem, pieprasīja Pārdevējam iesniegt neatkarīgas institūcijas atzinumu jeb viedokli, ka esošā situācija tirgū radījusi dārzeņu produktu nepieejamību un cenu kāpumu.

No Pārdevēja 2019. gada 17. aprīlī tika saņemta elektroniska vēstule ar elektroniski sagatavotu un parakstītu Centrālās statistikas pārvaldes izziņu "Par patēriņa cenu pārmaiņām", kurā ir vērojama cenu paaugstināšanās līdz 112,9 % (viens simts divpadsmit komats deviņi procenti). Papildus šai informācijai, Pārvalde pēc savas iniciatīvas 2019. gada 1. aprīlī veica cenu aptauju, lai pārliecinātos par Pārdevēja norādīto cenu kāpumu. Cenu kāpums ir novērojams, kā arī viens uzņēmums ir norādījis, ka vairāki produkti šobrīd vispār nav pieejami. Šobrīd ir izveidojusies situācija, ka Pārvedējs vairs nespēj piegādāt Līgumā norādītās kvalitātes preci par norādīto cenu. Kaut arī Publisko iepirkumu likums (turpmāk – Likums) paredz iespēju pasūtītājam palielināt līgumcenu atbilstoši Likuma 61. pantam, šajā situācijā tas nav pieļaujams, jo būtu jāveic būtiski grozījumu Līguma noteikumos par preces kvalitāti un preču vienības cenu. Iepriekš Pārdevēja pārstāve skaidroja, ka Līgumu šajā situācijā turpināt nav iespējams. M. Laškovs norāda, ka pastāvēt uz to, ka Pārdevējam ir jāpiegādā Līgumā norādītās preces par noteikto cenu pie šādiem apstākļiem, ir ar paaugstinātu risku, ka Pārdevējs kādā brīdī nepiegādās preces vispār. Šāda situācija ir nepieļaujama. Līdz ar to ir 2019. gada 30. aprīlī noslēgta vienošanās par līguma izbeigšanu, kura paredz, ka Pārdevējs 10 (desmit) darbdienas pēc vienošanās parakstīšanas vēl piegādā preces. Šajā periodā Pārvaldei ir jānoslēdz cits līgums par dārzeņu iegādi ar piegādi Latvijas ieslodzījuma vietām.

Iepirkumu komisija norāda, ka Likuma 8. panta septītās daļas 3. punkts noteic, ka sarunu procedūru pasūtītājs ir tiesīgs piemērot, ja pasūtītājam neparedzamu ārkārtas apstākļu rezultātā objektīvi radusies situācija, kurā steidzamības dēļ nav iespējams piemērot atklātu konkursu, slēgtu konkursu vai konkursa procedūru ar sarunām, var piemērot sarunu procedūru, tomēr ārkārtas apstākļi, kas pamato ārkārtas situāciju, nedrīkst būt atkarīgi no pasūtītāja darbības.

Iepirkumu komisija izvērtē Iepirkuma dokumentāciju un pārbauda, vai ir izpildīti nosacījumi, kas ļautu izmantot sarunu procedūra:

Pasūtītājam iepriekš neparedzami iemesli.

Pārvalde izsludinot atklātu konkursu "Dārzeņu iegāde ar piegādi Latvijas ieslodzījuma vietām piemērojot zaļā publiskā iepirkuma kritērijus"(iepirkuma identifikācijas Nr. 2018/101), nevarēja paredzēt, ka Latvijā nebūs pieejami produkti ar paaugstinātu kvalitāti, kā arī Likums aizliedz būtiski grozīt Līgumu, lai Pārdevējs produktus ar paaugstinātu kvalitāti, varētu aizvietot ar citiem produktiem;

Ārkārtēja steidzamība, kas liedz ievērot vispārējos termiņus.

2019. gada 17. aprīlī Pārdevējs, iesniedzot Centrālās statistikas pārvaldes izziņu "Par patēriņa cenu pārmaiņām", objektīvi pierādīja uz cenu pieaugums. 2019. gada 30. aprīlī tika noslēgta vienošanās par līguma izbeigšanu un panākta vienošanās, ka Pārdevējs turpinās līguma izpildi 10 (desmit) darbdienas.

10 (desmit) darbdienu termiņā jeb līdz 2019. gada 16. maijam Pārvaldei nav iespējas sagatavot jaunu iepirkumu dokumentāciju un izsludināt iepirkumu, noslēgt līgumu par izbeigtajām daļām.

Tik lielā mērā, cik noteikti nepieciešams.

Iepirkumu komisija norāda, ka sarunu procedūra piemērojama, lai nopirktu tikai tādas preces

un tādu preču apjomu, kas tieši nepieciešams ārkārtas situācijas novēršanai. Pārvalde iegādāsies tikai svaigus dārzeņus, kas paredzēti 2019. gada otrajam ceturksnim, ar nosacījumu, ka preču piegāde notiks līdz jaunā iepirkuma līguma noslēgšanai vai līdz līguma, par ēdināšanas pakalpojumu sniegšanu ieslodzītajiem, noslēgšanai.

Iepirkumu komisija neizsaka iebildumus vai priekšlikumus par sarunu procedūras dokumentāciju, bet papildus norāda, ka par spīti esošajai situācijai tirgū, pasūtītājs nevar ignorēt normatīvajos aktos noteikto attiecībā uz zaļo publisko iepirkumu. Potenciālajiem kandidātiem ir iespējams iesniegt piedāvājumu par dārzeņiem ar paaugstinātu kvalitāti savu iespēju robežās un tā, lai uzņemtās saistības varētu izpildīt.

Iepirkumu komisija norāda, ka pretendentiem tiek izvirzītas minimālas kvalifikācijas prasības un samazināts iesniedzamo dokumentu daudzums, lai Iepirkumu komisija varētu noslēgt Iepirkuma līgumu pēc iespējas īsākā laika posmā.

Ņemot vērā iepriekš minēto, Iepirkumu komisija nolemj veikt sarunu procedūru par minēto Iepirkuma priekšmetu, nosūtot uzaicinājumus piedalīties sarunās un iesniegt piedāvājumu tiem pretendentiem, kuriem kvalifikācija tika vērtēta 2018. gada atklātā konkursā "Dārzeņu iegāde ar piegādi Latvijas ieslodzījuma vietām piemērojot zaļā publiskā iepirkuma kritērijus" (iepirkuma identifikācijas Nr. 2018/101).

Pasūtītājs Iepirkuma veikšanai ir tiesīgs nepiemērot **Valsts reģionālās attīstības aģentūras** Elektronisko iepirkumu sistēmas e-konkursu apakšsistēmu saskaņā ar 2017. gada 28.februāra Ministru kabineta noteikumu Nr. 107 "Iepirkuma procedūru un metu konkursu norises kārtība" 231.1. punktu.

**Iepirkumu komisijas lēmums:**

1. Apstiprināt sarunu procedūras "Dārzeņu iegāde ar piegādi Latvijas ieslodzījuma vietām, piemērojot zaļā publiskā iepirkuma kritērijus" (iepirkuma identifikācijas numurs IeVP 2019/47) dokumentāciju.
2. Publicēt šo protokolu un sarunu procedūras "Dārzeņu iegāde ar piegādi Latvijas ieslodzījuma vietām, piemērojot zaļā publiskā iepirkuma kritērijus" (iepirkuma identifikācijas numurs IeVP 2019/47) dokumentāciju Pārvaldes tīmekļvietnē [www.ievp.gov.lv](http://www.ievp.gov.lv) un noteikt piedāvājuma iesniegšanas termiņu līdz **2019. gada 13. maijam plkst. 11:00**. Nosūtīt uzaicinājumu pretendentiem iesniegt piedāvājumus.

Sēde beidzās plkst. 10:00

Iepirkumu komisijas priekšsēdētājs: M. Laškovs

Iepirkumu komisijas priekšsēdētāja vietnieks: N. Ozoliņš

Iepirkumu komisijas locekļi: O. Sparāne

U. Zvaigzne

V. Stojanova

I. Kafijatullovs

Protokolētājs: N. Ozoliņš